**Umhvørvismálaráðið**

|  |  |
| --- | --- |
| Dagfesting:  | 28. apríl 2023 |
| Mál nr.: | 23/02491 |
| Málsviðgjørt: | ARØ |
| Ummælistíð: | 28. apríl 2023/26. mai 2023 |
| Eftirkannað: | Lógartænastandagfestir  |

**Uppskot til**

**Kunngerð um broyting í ymsum kunngerðum við heimild í løgtingslóg um barsilsskipan (Barsilslógin)**

(Váttan um sammóðirskap)

**§ 1**

Í kunngerð nr. 90 frá 31. mai 2001 um barsilspening til sjálvstøðugt vinnurekandi, sum broytt við kunngerð nr. 22 frá 16. mars 2018, verður § 4, stk. 3, nr. 8 orðað soleiðis:

“8. Váttan frá mammuni um annaðhvørt faðirskap ella sammóðirskap, um tað er faðirin ella sammóðirin, sum søkir um barsilspening.”

**§ 2**

Í kunngerð nr. 91 frá 31. mai 2001 um umsiting av Barsilsskipan, sum broytt við kunngerð nr. 119 frá 5. desember 2016 og kunngerð nr. 19 frá 16. mars 2018, verður § 3, stk. 3, nr. 8 orðað soleiðis:

“8. Váttan frá mammuni um annaðhvørt faðirskap ella sammóðirskap, um tað er faðirin ella sammóðirin, sum søkir um barsilspening.”

**§ 3**

Í kunngerð nr. 6 frá 23. januar 2003 um sjálvbodna trygging av barsilspeningi til løntakarar, sum broytt við kunngerð nr. 21 frá 16. mars 2018, verður § 4, stk. 3, nr. 7 orðað soleiðis:

“7) Váttan frá mammuni um annaðhvørt faðirskap ella sammóðirskap, um tað er faðirin ella sammóðirin, sum søkir um barsilspening.”

**§ 4**

Í kunngerð nr. 96 frá 24. september 2012 um sjálvbodna trygging av barsilspeningi til løntakarar, ið sigla við skipum, skrásett í Føroya Altjóða Skipaskrá, sum broytt við kunngerð nr. 20 frá 16. mars 2018, verður § 4, stk. 3, nr. 7 orðað soleiðis:

“7) Váttan frá mammuni um annaðhvørt faðirskap ella sammóðirskap, um tað er faðirin ella sammóðirin, sum søkir um barsilspening.”

**§ 5**

Henda kunngerð kemur í gildi dagin eftir, at hon er kunngjørd, og hevur virknað frá og við 1. januar 2022.

Umhvørvismálaráðið, dagfesting

**Ingilín Didriksen Strøm**

landsstýriskvinna

/ Pól E. Egholm